**MICROBIOMUL ȘI BOLILE ALERGICE**

**Corneliu Zeana**

După ce grație inventării microscopului, a fost descoperită lumea microorganismalor, ceea ce a dus la stăpânirea bolilor infecțioase care decimaseră omenirea, și după ce Nicolae Paulescu a descoperit insulina, microbiomul este marea descoperire care a revoluționat medicina și biologia.

Relațiile dintrre microbiom, pe de o parte și sistemul nervos împreună cu cel imunitar pe de altă parte, au deschis enorme perspective în descifrarea mecanismelor intime ale îmbolnăvirilor precum si căi de prelungire a vieții în condiții de calitate mulțumitoare. Există o legătură strânsă între microbiom și patologia alergică. Bolile alergice au devenit tot mai frecvente în condițiile  alterării echilibrului biologic planetar. S-a demonstrat prin metode statistice că aducerea pe lume a copilului prin cezariană , procedeu prin care nou născutul este scutit de traumatismul inevitabil al nașterii pe căi naturale, nu reprezintă un avantaj, dimpotrivă. Nu doar dezvoltarea sistemului nervos și imunitar este afectată/întârziată, ca urmare a întârzierii populării dubului digestiv al copilului cu flora normală, dar și că alergiile și intoleranțele alimentare sunt mai frecvente. Acest lucru nu afectează numai perioada de viață din primul an de viață, ci și perspectiva de viață mai îndelungată, alergia fiind un stigmat care marchează  întreaga viață a acestui individ. Cezariana ar trebui limitată doar la cazurile în care această intervenție devine absolut necesară. Privită ca eșec obstetrical, cezariana nu ar mai trebui remunerată de casele de asigurări de sănătate. O campanie în mass media este absolut necesară. Prăbușirea cercetării românești reprezintă o pierdere pentru națiune la fel de mare ca  distrugerea marilor unități de producție din țara noastră.  România nu mai are o politică de cercetare coerentă. Ca urmare, vom fi șterși de pe harta cercetării științifice mondiale.